最後，有啲開放世界遊戲會用極高度嘅開放，玩家過咗教學嘅部份之後，就可以完全自由噉去邊個區都得，頂攏會有啲自然障礙阻住玩家前進，例如遊戲世界某啲地方有大嘅河同湖，玩家要以某啲方法得到游水或者飛嘅能力先過到嗰啲自然障礙，不過冇話「一定要故仔過咗某個點」先可以去到。